ມີຢ່າງນ້ອຍ 4 ຄົນ ເສຍຊີວິດ ໃນການໂຈມຕີໂຮງແຮມ ທີ່ນະຄອນກາບູລ
ສະຖານທູດ​ສະຫະລັດ ​ໄດ້​ກ່າວ​ວ່າ ມີຊາວ​ອາ​ເມຣິກັນ​ຄົນໜຶ່ງ​ ຮວມຢູ່ໃນ​ພວກ​ທີ່​ເສຍ​ຊີວິດ ​ໃນ​ຂະນະ​ທີ່ ເຈົ້າໜ້າທີ່​ອິນ​ເດຍ ​​ກ່າວ​ວ່າ ມີ​ຊາວ​ອິນ​ເ​ດຍ 4 ຄົນ ​ເສຍ​ຊີວິດ.
ກຸ່ມຕາລິບັນ ໄດ້ອ້າງເອົາຄວາມຮັບຜິດຊອບໃນການໂຈມຕີເປັນ ເວລາຫຼາຍຊົ່ວໂມງໃນວັນພະຫັດມື້ນີ້ ທີ່ບ້ານພັກແຫ່ງນຶ່ງໃນ ເມືອງຫຼວງອັຟການີສຖານ ທີ່ໄດ້ສັງຫານພົນລະເຮືອນ 14 ຄົນ ຮວມທັງຊາວຕ່າງປະເທດຫຼາຍໆຄົນ ຜູ້ບັນຊາການຕຳຫຼວດນະຄອນຫຼວງກາບູລ ທ່ານ Abdul Rahman ໄດ້ກ່າວເຖິງການໂຈມຕີຄັ້ງນີ້ວ່າ ມັນໄດ້ເລີ້ມຂຶ້ນ ໃນຕອນແລງຂອງມື້ວັນພຸດ ເວລາພວກມືປືນ ເລີ້ມເປີດສາກ ຍິງໃສ່ໂຮງແຮມ Park Palace ໃນຂະນະທີ່ກຳລັງມີງານ ພາຕີ້ສຳຫຼັບຊາວຕ່າງຊາດຢູ່ນັ້ນ 5 ຊົ່ວໂມງຕໍ່ມາ ເຫດການ ສິ້ນສຸດລົງໂດຍທີ່ຕຳຫຼວດໄດ້ສັງຫານພວກມືປືນ 3 ຄົນ ສະຖານທູດສະຫະລັດ ໄດ້ກ່າວວ່າ ມີຊາວອາເມຣິກັນຄົນໜຶ່ງຮວມຢູ່ໃນພວກທີ່ເສຍຊີວິດ ໃນຂະນະທີ່ເຈົ້າໜ້າທີ່ອິນເດຍ ກ່າວວ່າ ມີຊາວອິນເດຍ 4 ຄົນ ໄດ້ເສຍຊີວິດ ຖະແຫຼງການຂອງກຸ່ມຕາລິບັນ ກ່າວວ່າ ກຸ່ມຫົວຮຸນແຮງ ໄດ້ແນເປົ້າໝາຍໃສ່ງານພາຕີ້ ເພາະວ່າມີຊາວອາເມຣິກັນໄປປະກົດຕົວ ແລະມີຜູ້ໂຈມຕີດ້ວຍລະເບີດສະລະຊີບພຽງຄົນ ດຽວເທົ່ານັ້ນ ທີ່ຖືອາວຸດອັດຕະໂນມັດ ທຳການໂຈມຕີໃນຄັ້ງນີ້ ອົງການໃຫ້ຄວາມຊ່ອຍເຫລືອຂອງສະຫະປະຊາຊາດ ໃນອັຟການິສຖານ ຫຼື UNAMA ໄດ້ປະນາມການສັງຫານພົນລະເຮືອນໂດຍໃຫ້ຂໍ້ສັງເກດວ່າພົນລະເຮືອນເກືອບ 3,000 ຄົນທີ່ໄດ້ເສຍຊີວິດໃນໄລຍະ 4 ເດືອນທຳອິດຂອງປີນີ້ ແມ່ນເປັນຈຳນວນສູງທີ່ສຸດເທົ່າ ທີ່ມີການຈົດບັນທຶກມາ ທ່ານນາງ Georgette Gagnon ຜູ້ອຳນວຍການດ້ານສິດທິມະນຸດຂອງ UNAMA ກ່າວວ່າ “ການໂຈມຕີພົນເຮືອນໂດຍເຈດຕະນາເຫລົ່ານີ້ແມ່ນເປັນການກໍ່ໂທດກຳ ຖ້ອຍຖະແຫຼງຂອງ ກຸ່ມຕາລີບັນກ່ຽວກັບການຫລີກລ່ຽງບໍ່ມີພົນລະເຮືອນບາດເຈັບລົ້ມຕາຍນັ້ນ ແມ່ນບໍ່ເປັນ ຄວາມຈິງເມື່ອທຽບໃສ່ການສັງຫານເທື່ອຫລ້າສຸດນີ້ ກຸ່ມຕາລີບັນຄວນປະຕິບັດຕາມພັນທະ ຂອງຕົນແລະຢຸດເຊົາໃນທັນທີການສັງຫານພົນລະເຮືອນໂດຍເຈດຕະນານັ້ນ ” ໂຮງແຮມ Park Palace ເປັນທີ່ນິຍົມໂດຍພວກນັກທ່ອງທ່ຽວຊາວຕ່າງຊາດແລະອົງການ ຕ່າງໆທີ່ບໍ່ຂຶ້ນກັບລັດຖະບານ ແລະຢູ່ໃກ້ໆກັບຫ້ອງການຂອງ UNAMA ຂົງເຂດທີ່ເອີ້ນກັນວ່າ  ຫຼື New City ແມ່ນທີ່ຕັ້ງຂອງຮ້ານອາຫານຫຼູໆຕ່າງໆ ທີ່ນິຍົມຊົມຊອບໂດຍບັນດາສະມາຊິກຂອງອົງການທີ່ບໍ່ຂຶ້ນກັບລັດຖະບານ ທີ່ປະຕິ ບັດໜ້າທີ່ໃນນະຄອນຫຼວງກາບູລ ນັ້ນ ບົດທົບທວນຈຳນວນນຶ່ງໃນເລື້ອງສະຖານທີ່ທ່ອງທ່ຽວ ກ່ຽວກັບໂຮງແຮມ Park Palace ໄດ້ສະແດງຄວາມພໍໃຈຕໍ່ມາດຕະການຮັກສາຄວາມປອດໄພທີ່ທາງໂຮງແຮມຈັດໃຫ້ ນອກນັ້ນ ຍັງມີການໂຈມຕີສະລະຊີບຢູ່ທີ່ເມືອງ Lashkargah ເມືອງຫຼວງຂອງແຂວງ Helmand ທີ່ຍັງຜົນໃຫ້ມີ 10 ຄົນເສຍຊີວິດ ແລະບາດເຈັບ 12 ຄົນ